stanford-oval/wikipedia huggingface dataset:
Jäävuori
Haittavaikutukset

Jäävuoret saattavat olla vaarallisia laivoille; kuuluisin jäävuoren aiheuttama onnettomuus lienee Titanicin uppoaminen vuonna 1912 sen törmättyä jäävuoreen. On arvioitu, että kyseinen jäävuori olisi irronnut Länsi-Grönlannin jäätiköstä kaksi vuotta aiemmin ja kuten monet muutkin jäävuoret, kulkeutunut merivirtojen mukana Pohjois-Atlantilla kulkevalle laivareitille. Laivan uppoamisen jälkeen alueella kuvattiin useita jäävuoria, mutta ei tiedetä, että mikä niistä laivan oli upottanut. Laivojen lisäksi vaikkapa öljynporauslauttoihin saattaa törmätä jäävuoria.
Jäävuoren juuttuessa salmeen kiinni se voi haitata merivirtoja ja ilmavirtauksia sekä vaikeuttaa irtojään poistumista ja laivaliikennettä. Samoin esimerkiksi pingviinien ruoanhakumatkat voivat pidentyä.
Aiheesta muualla

Wikimedia Commonsissa on kuvia tai muita tiedostoja aiheesta .
Jota Quest

Jota Questin laulaja Rogério Flausino.
Jota Quest on brasilialainen pop-yhtye Belo Horizontesta (Minas Gerais). Yhtyeen alkuperäinen nimi on Johnny Quest mutta Hanna Barbaran kanssa syntyneistä lainsäädännöllisistä ongelmista johtuen he ottivat käyttöön lempinimensä J. Quest ja muuttivat nimensä Jota Quest. Yhtyeen jäseniä ovat Rogério Flausino (laulu), Marco Túlio Lara (kitara), Márcio Buzelin (koskettimet), PJ (basso) sekä Paulinho Fonseca (rummut).
Diskografia > Studio albumit

(1996) Jota Quest
(1998) De Volta ao Planeta
(2000) Oxigênio
(2002) Discotecagem Pop Variada
(2005) Até Onde Vai
(2008) La Plata
(2013) Funky Funky Boom Boom
(2015) Pancadélico
Diskografia > Live albumit

(2003) MTV ao Vivo: Jota Quest
(2012) Multishow ao Vivo: Jota Quest - Folia & Caos
(2012) Rock in Rio 2011 - Jota Quest
(2017) Acústico Jota Quest
(2023) Jota25 - De Volta ao Novo (tulla vapautetuksi)
Diskografia > Kokoelma albumit

(2011) Quinze
Diskografia > Video albumit

(2003) MTV ao Vivo: Jota Quest
(2004) DVD Clipes (musiikkivideon kokoelma)
(2006) Até Onde Vai (Ao Vivo em Porto Alegre)
(2012) Multishow ao Vivo: Jota Quest - Folia & Caos
(2012) Rock in Rio 2011 - Jota Quest
(2017) Acústico Jota Quest
(2023) Jota25 - De Volta ao Novo (tulla vapautetuksi)
Aiheesta muualla

Wikimedia Commonsissa on kuvia tai muita tiedostoja aiheesta .
Jota Questin virallinen fanisivu. (portugaliksi)
Nevski prospekt

Nevski prospekt 2000-luvulla.
Nevski prospekt (ven. Невский проспект) eli Nevan valtakatu on Pietarin pääkatu. Pietari Suuren palveluksessa toiminut ranskalainen arkkitehti Alexandre Jean Baptiste LeBlond suunnitteli kadun Moskovaan johtavan maantien alkuosaksi.
Katu kulkee Amiraliteetista Moskovan asemalle, jonka jälkeen se pienen mutkan tehtyään jatkuu Aleksanteri Nevskin luostarille asti. Sen varrella on kuusi metroasemaa: vihreän linjan Ploštšad Aleksandra Nevskogo, Majakovskaja, Gostinyi Dvor, punaisen linjan Ploštšad Vosstanija, sinisen linjan Nevski prospekt sekä violetin linjan Admiralteskaya.
Kadun varrella sijaitsevat monet Pietarin keskeisistä rakennuksista ja nähtävyyksistä, kuten Kazanin katedraali, Beloselski-Belozerskin palatsi, Stroganovin palatsi, Gostinyi Dvor -tavaratalo ja Venäjän kansalliskirjasto. Vuosina 1918–1944 kadun nimi oli Lokakuun 25. päivän valtakatu.
Nevski prospekt 1800-luvulla.
Nevski prospekt 14, Leningradin piirityksen aikainen kyltti: ”Pommitusten aikana tämä puoli katua on erityisen vaarallinen.”
Aiheesta muualla

Kuvia tai muita tiedostoja aiheesta Nevski prospekt Wikimedia Commonsissa
Mörkö (Ruotsi)

Mörkö on merkitty sijaintikarttaan punaisella.
Mörkön kirkko.
Hörningsholmin linna.
Mörkö on Itämeressä sijaitseva saari Tukholman läänin eteläosassa Keski-Ruotsissa. Suomeksi paikannimi merkitsee tummaa saarta. Mörkö muodosti aikaisemmin oman kuntansa, joka vuonna 1952 liitettiin sen länsipuolella sijainneeseen Hölön kuntaan. Hölö liitettiin edelleen vuonna 1971 osaksi Södertäljen kuntaa.
Mörkössä toimii Hölö-Mörkön seurakunta, jonka kirkkona Mörkössä on Mörkön kirkko. Kirkon vanhimmat osat ovat peräisin keskiajalta. Suuria muutoksia siihen on tehty 1780-luvulla ja 1841, jolloin se sai nykyisen muotonsa. Lisäksi sitä on restauroitu 1900-luvulla.
Mörkö tunnetaan Hörningsholmin linnasta, joka sijaitsee saaren pohjoisimmassa osassa. Linna sijaitsee kukkulalla, josta on näkyvyys salmelle, joka on nykyään osa Södertäljen kanavaa. Paikalla oli linnoitusrakenteita jo 1200-luvulla. Varsinainen linna rakennettiin 1400-luvulla, mutta sen tuhosivat venäläiset 1700-luvulla. Nykyinen linna rakennettiin 1700-luvulla ja on yksityisomistuksessa.
Hölössä ja Mörkössä toimii kotiseutuyhdistys Hölö Mörkö Hembygdsförening. Sen hallinnassa on kotiseututalo Kyrkoskolanissa Hölön kirkkoa vastapäätä. Kotiseututalossa on museokokoelmia, näyttelyjä ja arkisto.
Aiheesta muualla

Wikimedia Commonsissa on kuvia tai muita tiedostoja aiheesta .
Mörkö Fridal.org. Viitattu 30.12.2009.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Mörkö
Käännös suomeksi
Naturalistinen virhepäätelmä

Naturalistinen virhepäätelmä on useiden filosofien virheellisenä pitämä päättely, joka liittyy moraalisen hyvän luonteeseen. Brittiläinen filosofi G. E. Moore esittelee sen kirjassaan Principia ethica.
Moore väittää henkilön syyllistyvän naturalistiseen virhepäätelmään, jos hän yrittää palauttaa moraalisen "hyvän" johonkin luonnolliseen, maailmassa empiirisesti mitattavissa olevaan ominaisuuteen.
Esimerkiksi hedonisti saattaa väittää moraalisen hyvän olevan mitattavissa ihmisissä esiintyvän mielihyvän tai onnellisuuden perusteella. Tällaiset hedonistit ovat laajentaneet näkökulmaansa hedonismin ydinteesistä, jonka mukaan mielihyvä tulee maksimoida. Mooren mukaan tämä on ankara virhe, ja moraalista hyvää tulee pitää sellaisena kuin se on, yksinkertaisena määrittelemättömänä epänaturalistisena arvona.
On huomattava, että Moore piti yhtä lailla virheenä hyvän palauttamista yliluonnollisiin tai metafyysisiin ominaisuuksiin (Jumalan lain tai kosmoksen järjestyksen mukaisuuteen tms.).
Mooren mukaan yritys määrittää moraalinen hyvä naturalistisen ominaisuuden avulla kaatuu aina avoimen kysymyksen argumenttiin. Ajatellaan esimerkiksi väitettä, että hyvää on se, mikä tuottaa mielihyvää (mielihyvän paikalle voidaan ajatella mikä tahansa muukin asia). Silloin voitaisiin päätellä seuraavasti: "P tuottaa mielihyvää – siis P on hyvä." Avoimeksi jää silti kysymys: "Onko hyvä, että P tuottaa mielihyvää?" Mooren mukaan tämä kysymys on aina mielekäs, eikä mikään hyvän analyysi siksi voi onnistua.
Hedonisti saattaisi vastata toteamalla vain moraalisen hyvän ja mielihyvän korreloivan täysin. Iso osa kritiikistä väittää myös Mooren yleisesti ottaen vain puhuvan analyysin paradoksista, eikä niinkään tietystä etiikan luonteeseen läheisesti liittyvästä ongelmasta.
Mooren näkökantaa kutsutaan eettiseksi epänaturalismiksi. Hän oli itse utilitaristi moraalin suhteen.
Moorea ei siis niinkään kiinnosta se, jos joku yrittää johtaa empiirisistä tosiasioista arvostelulauseita, vaan tämä on Humen giljotiinin käyttöalaan kuuluva asia. Moore puhuu pikemminkin moraalin semantiikasta, vaikka Humen giljotiinin vastainen päättely onkin aina myös naturalistinen virhepäätelmä.
Moraalifilosofi William Frankenan mielestä, jos Mooren vaatimuksessa pitäydyttäisiin tiukasti, mitään ei voitaisi määritellä. ”Kun eettisen arvostelman samastamista tosiasiaa koskevan arvostelman kanssa kutsutaan virhepäätelmäksi ilman tähän sisältyvän virheellisyyden osoittamista, syyllistytään kehäpäätelmään”, Frankena toteaa.
Non so che darei

|  Non so che darei> Kappaleen tiedot |
| --- | --- |
Esittäjä(t):  Alan Sorrenti
Säveltäjä(t):  Alan Sorrenti
Sanoittaja(t):  Alan Sorrenti
Euroviisutiedot
Vuosi:  1980
Maa:  Italia
Kieli:  italia
Sijoitus:  6.
Pisteet:  87
Sanat:  sanoitus
Muuta:  Kapellimestarina Del Newman
Non so che darei on Alan Sorrentin esittämä kappale, joka edusti Italiaa vuoden 1980 Eurovision laulukilpailussa Alankomaiden Haagissa.
Kappale sijoittui Euroviisuissa kuudenneksi 87 pisteellä.
Newman

Newman on muun muassa seuraavien henkilöiden sukunimi:
Alfred Newman (1901–1970), yhdysvaltalainen elokuvasäveltäjä
Ali Newman, Brother Ali (s. 1978), yhdysvaltalainen rap-artisti ja tuottaja
Alysha Newman (s. 1994), kanadalainen seiväshyppääjä
Barnett Newman (1905–1970), yhdysvaltalainen taidemaalari ja kuvanveistäjä
Barry Newman (1930–2023), yhdysvaltalainen elokuva- ja televisionäyttelijä
Edwin Newman (1919–2010), yhdysvaltalainen televisiopersoona ja kirjailija
Guy Newman (s. 1969), australialainen vesipalloilija
James Newman (s. 1985), englantilainen laulaja ja lauluntekijä
Jocelyn Newman (1937–2018), australialainen liberaalipuolueen poliitikko
John Newman (s. 1990), brittiläinen laulaja ja lauluntekijä
John Henry Newman (1801–1890), englantilainen pappi ja runoilija
Joy Newman (s. 1945), brittiläinen uimahyppääjä
Max Newman (1897–1984), englantilainen matemaatikko ja koodinmurtaja
Paul Newman (1925–2008), yhdysvaltalainen näyttelijä, elokuvaohjaaja, yrittäjä ja kilpa-autoilija
Randy Newman (s. 1943), yhdysvaltalainen lauluntekijä, säveltäjä, sovittaja, laulaja ja pianisti
Richard Newman (s. 1949), yhdysvaltalais-kanadalainen ääninäyttelijä
Ryan Newman (s. 1998), yhdysvaltalainen lapsinäyttelijä
Thomas Newman (s. 1955), yhdysvaltalainen säveltäjä
Walter Newman (1916–1993), yhdysvaltalainen käsikirjoittaja
William Clifford Newman (1928–2017), yhdysvaltalainen katolinen piispa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Newhaven Townin rautatieasema

Newhaven Townin rautatieasema on rautatieasema Newhavenissa East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö.
Asema avattiin 6. joulukuuta 1847 nimellä Newhaven. Nykyinen nimi otettiin käyttöön heinäkuussa 1864. Asemaa käytti 320 388 matkustajaa kaudella 2014–2015.
NOFX

| NOFX |
| --- | --- |

Tiedot
Toiminnassa:  1983–
Tyylilaji:  skate punk, punk rock, ska punk, hardcore punk
Kotipaikka:   Kalifornia, Yhdysvallat
Laulukieli:  englanti
Jäsenet:  Fat Mike   El Hefe   Eric Melvin   Erik Sandin  
Levy-yhtiö:  Epitaph Records   Fat Wreck Chords  
Aiheesta muualla
Kotisivut
Infobox OKNimi-testi OK: 
NOFX on vuonna 1983 perustettu punk-yhtye San Franciscosta, Yhdysvalloista. Yhtye on julkaissut kymmenen studioalbumia ja myynyt maailmanlaajuisesti yli kuusi miljoonaa äänitettä. NOFX on yksi kaikkien aikojen menestyneimmistä indie-yhtyeistä maailmassa.
Yhtyeen musiikki koostuu monista erilaisista aineksista, kuten melodisesta hardcoresta, skate punkista ja ska-musiikista. Sanoitukset ovat satiirisia ja käsittelevät muun muassa politiikkaa, yhteiskuntaa, erilaisia alakulttuureita, rasismia, musiikkiteollisuutta ja uskontoa.
Historia > Alkuajat

Kitaristi Eric Melvin ja rumpali Dillon perustivat NOFX:n vuonna 1983 Los Angelesissa. Kokoonpanoon valittiin myöhemmin Steve Kidwiller sekä False Alarm -yhtyeeseen kuulunut basisti Mike "Fat Mike" Burkett. Mike ja Eric olivat tavanneet muutamaa vuotta aiemmin skeittausharrastuksen parissa. Mike oli kirjoittanut aikaisemmin muutamia kappaleita. Eric puolestaan teki kappaleen nimeltään "Take Part", joka kuulosti huonolta versiolta Monkeesin "Steppin' Stonesta".
Yhtyeen alkutaival oli vaikeuksien siivittämä. Jo ensimmäisten harjoitusten jälkeen rumpali Dillon erosi yhtyeestä, ja tilalle valittiin Caustic Cause -yhtyeestä Erik Sandin. Steve Kidwiller ei saanut kyytiä harjoituksiin kotoaan Orangen piirikunnasta - NOFX oli neljän hengen yhtye, mutta Steve ei ollut päässyt vielä yksiinkään harjoituksiin.
Melvin ja Burkett viettivät aikaa usein Burkettin luona kuunnellen punk-musiikkia. Melvin keksi nimen NO-FX, joka valittiin yhtyeen nimeksi. Yhtyeen nimi tulee bostonilaisen hardcore-yhtyeen, Negative FX:n, nimestä.
Historia > Ensimmäinen esiintyminen

NOFX:n ensimmäinen esiintyminen oli Cathay de Grande -klubilla. Jäsenten ystävien yhtye Justice League esiintyi kyseisessä paikassa, ja NOFX sopi soittavansa ystäviensä soittimilla näiden esiinnyttyä. Mukana oli vain kolme jäsentä - Fat Mike, Melvin ja Sandin. He esittivät neljä kappaletta, jotka olivat itse asiassa ainoat, jotka he tuolloin pystyivät soittamaan. Kidwillerin kuultua muiden esiintyneen ilman häntä hän erosi yhtyeestä.
Historia > Ensimmäinen äänite

Vuonna 1983 NOFX äänitti ensimmäisen demonauhansa, jonka tuotti Germs-yhtyeen rumpali Don Bolles. Palkkioksi yhtyeen jäsenet ostivat Bollesin autoon bensiiniä. Fat Mike ja Melvin aikoivat aluksi jakaa laulamisen, mutta koska Melvin osasi juuri ja juuri soittaa kitaraa, Fat Mikestä tuli laulaja. Demon äänitysten jälkeen NOFX alkoi jakaa mainoksia, joissa kehotettiin lähettämään yhtyeelle tyhjä C-kasetti, johon he nauhoittaisivat demon kappaleet.
Historia > Eurooppaan

NOFX oli Yhdysvaltojen-kiertueella itärannikolla, kun Fat Mike soitti Saksaan keikka-agentille, jonka he olivat tavanneet pari kuukautta aikaisemmin. Agentti oli varannut kiertueen Adolescents-nimiselle yhtyeelle, mutta he peruuttivat viime hetkellä. Vaikka NOFX ei ollut läheskään yhtä suosittu kuin Adolescents, agentti halusi välttämättä mukaan yhdysvaltalaisen yhtyeen, ja NOFX sopi tehtävään mainiosti. Saksalainen Drowning Roses oli myös mukana kiertueella. Juuri ennen kuin yhtye lähti Yhdysvalloista Dave Casillas joutui onnettomuuteen, josta hän selvisi kuitenkin vähillä vammoilla. Vähän ajan päästä hän erosi yhtyeestä motivaatiopulan takia. Hän halusi juhlia ja pitää hauskaa, muttei panostaa musiikkiin vakavasti. Melvinin tuttava Steve Kidwiller palasi kitaristiksi yhtyeeseen.
Toinen albumi, S/M Airlines, ilmestyi vuonna 1989. Ennen julkaisua NOFX teki kiertueen Yhdysvalloissa ja Kanadassa. Parin kuukauden kuluttua he lähtivät puolentoista kuukauden ajaksi Eurooppaan esiintymismatkalle.
Vuonna 1991 levytettiin kolmas albumi nimeltä Ribbed. Albumin kansikuvan ideoi Steve Kidwiller. Sen jälkeen NOFX lähti Yhdysvaltojen-kiertueelle ja taas Eurooppaan Bad Religionin, The Leaving Trainsin ja Mudhoneyn kanssa. Kidwiller halusi pitää taukoa yhtyeestä, ja hänen tilalleen otettiin Sandinin ystävä Aaron Abeyta. Hänelle annettiin lempinimi El Hefe, koska hän oli yhtyeen taitavin soittaja.
Historia > Kaupallinen läpimurto

Vasta vuonna 1994 Punk in Drublic -albumin ilmestyttyä NOFX teki kaupallisen läpimurron. Albumi myi kultaa. Samalla hetkellä pop-punk oli Offspringin ja Green Dayn valtavan menestyksen vuoksi suositumpaa kuin koskaan. Punk In Drublicia seurasi hivenen rauhallisempi Heavy Petting Zoo, ja vuonna 1997 ilmestyi So Long and Thanks For All the Shoes, jolla NOFX palasi jälleen nopeamman punkmusiikin pariin. Vuonna 1999 yhtye julkaisi albumin nimeltä The Decline, jonka sanoitukset käsittelevät kyynisesti yhteiskunnan ongelmia.
Kokoonpano

| --- | --- |
(1983-):  Erik Sandin - rummut  Eric Melvin - kitara  Fat Mike - basso, laulu
(1985-):  Scott Sellers - rummut  Eric Melvin - kitara  Fat Mike - basso, laulu
(1986):  Scott Aldahl - rummut  Dave Allen - laulu  Eric Melvin - kitara  Fat Mike - basso
(1986-):  Erik Sandin - rummut  Eric Melvin - kitara  Fat Mike - basso, laulu  Dave Casillas - kitara
(1989-):  Erik Sandin - rummut  Eric Melvin - kitara  Fat Mike - basso  Steve Kidwiller - kitara
(1991-):  Erik Sandin - rummut  Eric Melvin - kitara, harmonikka, haitari, laulu  Fat Mike - basso, laulu  El Hefe - kitara, trumpetti, laulu
Kokoonpano > Viimeisin kokoonpano

Erik Sandin - rummut
Eric Melvin - kitara, harmonikka, haitari, laulu
Fat Mike - basso, laulu
El Hefe - kitara, trumpetti, laulu
Kokoonpano > Entiset

Steve Kidwiller - kitara
Dave Casillas - kitara
Scott Aldahl - rummut
Dave Allen - laulu
Scott Sellers - rummut
Diskografia > Studioalbumit

Liberal Animation - 1988 (uusiojulkaisu CD:llä 1991)
S&M Airlines - 1989
Ribbed - 1991
White Trash, Two Heebs And A Bean - 1992
Punk In Drublic - 1994
Heavy Petting Zoo - 1996
So Long And Thanks For All The Shoes - 1997
Pump Up The Valuum - 2000
War On Errorism - 2003
Wolves In Wolves' Clothing - 2006
Coaster - 2009
Self Entitled (11. syyskuuta 2012)
First Ditch Effort (2016)
Single Album - 2021
Double Album - 2022
Diskografia > Livealbumit

I Heard They Suck Live!! - 1995
They've Actually Gotten Worse Live! - 2007
Diskografia > EP:t

NOFX - 1985
So What If We're On Mystic - 1986
The P.M.R.C. Can Suck On This! - 1987
Split with Drowning Roses - 1988
The Longest Line - 1992
Liza And Louise - 1992
Don't Call Me WHite - 1994
Leave It Alone - 1995
HOFX - 1995
Fuck The Kids - 1996
All Of Me - 1996
The Decline - 1999
Timmy The Turtle - 1999
Louise And Liza - 1999
Bottles To The Ground - 2000
Pods And Gods - 2000
Fat Club 7 - 2001
Surfer - 2001
Regaining Unconsciousness - 2003
13 Stitches - 2003
7" of the Month Club - 2005/2006
Never Trust A Hippy - 2006
Cokie The Clown - 2009
Hardcore - 2011
Diskografia > Kokoelmat

Maximum Rocknroll - 1992
45 Or 46 Songs That Weren't Good Enough To Go On Our Other Records - 2002, tuplalevy
22 Songs That Weren't Good Enough To Go On Our Other Records - 2002, rajoitettu julkaisu keltaisella vinyylillä
The Greatest Songs Ever Written (By Us!) - 2004
The Longest EP - 2010
Diskografia > Splitit

Drowning Roses/NOFX Split - 1988
BYO Split Series, Vol. 3 (split Rancid) - 2002
NOFX (El Hefe, Erik Sandin, Fat Mike) Leedsin festivaalissa, Englannissa, 2005
Nikolai Malko

Nikolai Andrejevitš Malko (ven. Никола́й Андре́евич Малько́, ukr. Микола Андрійович Малько́, Mykola Andrijovytš Malko, 4. toukokuuta 1883 Brajiliv, Podolian kuvernementti, Venäjän keisarikunta (nyk. Vinnytsjan alue, Ukraina) – 23. kesäkuuta 1961 Sydney, Australia) oli ukrainalainen kapellimestari. Hän opiskeli Pietarin konservatoriossa ja opetti siellä myöhemmin mm. Jevgeni Mravinskia ja Ilja Musinia. Malko on kirjoittanut merkittävän oppikirjan orkesterinjohdosta, "The Conductor and his Baton". Vuosina 1930–1937 hän toimi Tanskan radion sinfoniaorkesterin kapellimestarina, minkä kunniaksi orkesteri järjestää joka kolmas vuosi Kööpenhaminassa Nikolai Malko -kapellimestarikilpailun.
Aiheesta muualla

http://www.dr.dk/malko/
Nikolai Makarov (jääkiekkoilija)

| Nikolai Makarov> Henkilötiedot |
| --- | --- |
Syntynyt: 19. joulukuuta 1948 (ikä 75) Tšeljabinsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  174 cm
Paino:  82 kg
Pelaajaura
Pääsarjaura:  1969–1988
Seurat:  Voskhod Tšeljabinsk Zvezda Chebarkul Traktor Tšeljabinsk Jokerit Metallurg Tšeljabinsk
Nikolai Makarov (s. 19. joulukuuta 1948 Tšeljabinsk, Venäjän SFNT, Neuvostoliitto) on entinen neuvostoliittolainen jääkiekkoilija, pelipaikaltaan puolustaja.
Hän pelasi Neuvostoliitossa Traktor Tšeljabinskin joukkueessa sekä edusti urallaan myös Helsingin Jokereita vuosina 1982–1984. Jokereissa pelatessaan hänet valittiin kauden 1982–1983 hopeajoukkueesta SM-liigan parhaaksi puolustajaksi sekä All Stars -kentälliseen siitä huolimatta, että hän loukkaantui runkosarjan loppuvaiheissa, eikä ehtinyt toipua takaisin huippukuntoon finaaleihin mennessä. Jokerit hävisi loppuottelusarjan HIFK:lle niukasti otteluin 2–3.
Neuvostoliiton maajoukkueessa Makarov pelasi 13 ottelua, joissa teki kolme maalia. Hän pelasi kultaa voittaneessa NL:n joukkueessa ottelun Tšekkoslovakiaa vastaan vuoden 1981 MM-kisoissa. Makarov valittiin Neuvostoliiton/Venäjän Hockey Hall of Fameen vuonna 1981.
Hän on toisen jääkiekkoilijan, legendaarisen Sergei Makarovin isoveli.
Aiheesta muualla

Makarov NL:n Hockey Hall of Famen sivuilla
| 0 | 1 | 2 |
| --- | --- | --- |
| Edeltäjä: Pertti Lehtonen | Pekka Rautakallio -palkinnon voittaja 1982 | Seuraaja: Tapio Levo |
Nestea

| Nestea |
| --- | --- |

Tuotetyyppi:  jäätee
Omistaja:  Nestlé
Alkuperämaa:   Sveitsi
Perustettu:  1948
Kotisivu:  nestea.com
Infobox OKNimi-testi OK: 
Nestea on Nestlén jäätee-merkki. Nesteata myydään sekä pikateejauheena että juomana tölkeissä ja pulloissa.
Tuotemerkin hallinta

Aiemmin merkkiä hallinnoi Nestlén Yhdysvaltain-juomaosasto ja vuonna 2001 perustettu Coca-Colan ja Nestlén omistama yhteisyritys Beverage Partners Worldwide (BPW). Nestlé ja Coca-Cola lopettivat yhteistyön tammikuussa 2018. Coca-Colalle jäi lisenssi Nestean valmistukseen ja jakeluun Kanadassa, Espanjassa, Portugalissa, Andorrassa, Romaniassa, Unkarissa ja Bulgariassa. Jäljelle jääneitä Euroopan markkinoita hallinnoi Nestle Waters. Syksyllä 2019 Nestlé solmi Yhdysvaltojen markkinoita koskevan lisenssisopimuksen New Age Beverages Corporationin kanssa.
Historia

Nestlé haki vuonna 1943 patenttia Nescafé-pikakahville. Hakemuksessa oli mainittu, että samaa menetelmää käytettäisiin myös pikateejauheen valmistamiseen. Nestea-pikateejauhetta Nestlé alkoi valmistaa vuonna 1947. Samoihin aikoihin Nestean kanssa alettiin valmistaa myös Nescaféta. Yhdysvalloissa ihmiset käyttivät Nestea-jauhetta jääteen valmistukseen. Resepti saatiin muutettua vuonna 1956 sellaiseksi, että jauhe liukeni suoraan kylmään veteen.
Vuonna 1968 Yhdysvalloissa alettiin tekemään alumiinitölkkeihin purkitettua jääteetä. Neljässä vuodessa siitä tuli yksi johtavista jääteemerkeistä. Nykyisin jääteetä myydään maailmanlaajuisesti monilla eri makuvaihtoehdoilla.
Nestlé hankkii Nestean valmistuksessa käytetyt teenlehdet Intiasta Nilgirien alueen yksityisiltä teenviljelijöiltä.
Aiheesta muualla

Kuvia tai muita tiedostoja aiheesta Nestea Wikimedia Commonsissa
Newman/Haas Racing

Newman/Haas Racing oli yhdysvaltalainen moottoriurheilutalli. Sen perustivat Carl Haas ja Paul Newman vuonna 1982. Talli kilpaili CART- ja Champ Car -sarjoissa sekä IndyCar-sarjassa ennen lopettamistaan vuonna 2011.
Newman/Haas Racing voitti kuljettajien mestaruuden CART-sarjassa vuosina 1984, 1991, 1993 ja 2002, sekä dominoi Champ Caria sen koko olemassaolon ajan jolloin Sébastien Bourdais sarjan kaikki mestaruudet. Champ Carin lopetettua talli liittyi IndyCar-sarjaan vuonna 2008. Newman/Haasilla ajoivat muun muassa Mario Andretti, Michael Andretti, Nigel Mansell, Cristiano da Matta ja Christian Fittipaldi.
Paul Newmanin kuoltua vuonna 2008 tallin rahoitus oli vaakalaudalla. Vuosina 2007–2010 tallin omistuksessa oli mukana myös Mike Lanigan, mutta Carl Haas osti hänet ulos. Kauden 2011 jälkeen tallilla ei ollut enää varaa ensi vuoden investointeihin ja 81-vuotiaan Haasin terveys alkoi heiketä. Tämän vuoksi perinteikäs talli päätti lopettaa toimintansa samana vuonna.
Aiheesta muualla

Tallin entiset kotisivut
Mutalampi (Pieksämäki)

| Mutalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°12′04″N, 27°14′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  suo-oja Pieni-Naakkimaan 
Järvinumero:  14.937.1.013
Mittaustietoja
Pinnankorkeus:  121,1 m  
Pituus:  230 m  
Leveys:  140 m  
Rantaviiva:  0,574 km  
Pinta-ala:  2,078 ha  
Saaria:  ei saaria 
 fiMutalampi 
Mutalampi  on Etelä-Savossa Pieksämäellä  Lamminmäen lähellä sijaitseva lampi.
Maantietoa

Lampi on 230 metriä pitkä, 140 metriä leveä, ja sen pinta-ala on 2,1 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Iso-Naakkiman valuma-alueeseen (14.937) se kuuluu. Lammen vedenpinnan korkeus on 121,1 metriä mpy.
Nevajärvi (Virrat, Korpiskylä)

| Nevajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°21′51″N, 23°44′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Toisveteen 
Järvinumero:  35.421.1.019
Mittaustietoja
Pinnankorkeus:  113,3 m  
Rantaviiva:  0,484 km  
Pinta-ala:  1,562 ha  
Saaria:  ei saaria 
 fiNevajärvi 
Nevajärvi  on Pirkanmaalla Virroilla Korpiskylän lähellä sijaitseva järvi.
Maantietoa

Järven pinta-ala on 1,6 hehtaaria, se on 150 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 500 metriä.